CELEX: 62015CA0166
Language: hr
Date: 2016-10-12 00:00:00
Title: Predmet C-166/15: Presuda Suda (treće vijeće) od 12. listopada 2016. (zahtjev za prethodnu odluku koji je uputio Rīgas apgabaltiesas Krimināllietu tiesu kolēģija – Latvija) – kazneni postupak protiv Aleksandrsa Ranksa, Jurijsa Vasiļevičsa (Zahtjev za prethodnu odluku — Intelektualno vlasništvo — Autorsko pravo i srodna prava — Direktiva 91/250/EEZ — Članak 4. točke (a) i (c) — Članak 5. stavci 1. i 2. — Direktiva 2009/24/EZ — Članak 4. stavci 1. i 2. — Članak 5. stavci 1. i 2. — Pravna zaštita računalnih programa — Preprodaja rabljenih primjeraka računalnih programa pod licencijom na fizičkim nosačima koji nisu originalni — Iscrpljenje prava distribucije — Isključivo pravo reproduciranja)

12.12.2016   
            
            
               HR
            
            
               Službeni list Europske unije
            
            
               C 462/3
            
         Presuda Suda (treće vijeće) od 12. listopada 2016. (zahtjev za prethodnu odluku koji je uputio Rīgas apgabaltiesas Krimināllietu tiesu kolēģija – Latvija) – kazneni postupak protiv Aleksandrsa Ranksa, Jurijsa Vasiļevičsa
   (Predmet C-166/15) (1)
   
   ((Zahtjev za prethodnu odluku - Intelektualno vlasništvo - Autorsko pravo i srodna prava - Direktiva 91/250/EEZ - Članak 4. točke (a) i (c) - Članak 5. stavci 1. i 2. - Direktiva 2009/24/EZ - Članak 4. stavci 1. i 2. - Članak 5. stavci 1. i 2. - Pravna zaštita računalnih programa - Preprodaja rabljenih primjeraka računalnih programa pod licencijom na fizičkim nosačima koji nisu originalni - Iscrpljenje prava distribucije - Isključivo pravo reproduciranja))
   (2016/C 462/04)
   Jezik postupka: latvijski
   
      Sud koji je uputio zahtjev
   
   Rīgas apgabaltiesas Krimināllietu tiesu kolēģija
   
      Stranke glavnog kaznenog postupka
   
   Aleksandrs Ranks, Jurijs Vasiļevičs,
   
      uz sudjelovanje: Finanšu un ekonomisko noziegumu izmeklēšanas prokuratūra, Microsoft Corp.
   
      Izreka
   
   Članak 4. točke (a) i (c) i članak 5. stavke 1. i 2. Direktive Vijeća 91/250/EEZ od 14. svibnja 1991. o pravnoj zaštiti računalnih programa treba tumačiti na način da iako izvorni stjecatelj primjerka računalnog programa koji prati licencija za neograničeno korištenje ima pravo preprodati taj rabljeni primjerak i njegovu licenciju sljedećem stjecatelju, on ipak ne može, kad je originalni fizički nosač primjerka koji mu je izvorno isporučen oštećen, uništen ili izgubljen, dati tom sljedećem stjecatelju svoj sigurnosni primjerak tog programa bez odobrenja nositelja prava.
   
      (1)  SL C 205, 22. 6. 2015.